দানাদার মিষ্টি
দানাদার মিষ্টি একটি ঐতিহ্যবাহী বাঙালি মিষ্টি যা বাংলাদেশ এবং ভারতে প্রচলিত। একদা গ্রামীণ বাংলায় দানাদারের চাহিদা থাকলে বর্তমানে দানাদার মিষ্টির চাহিদা কম। বাংলাদেশে বিভিন্ন মেলায় দানাদার মিষ্টি বিক্রি করতে দেখা যায়। দানাদারের অনন্য বৈশিষ্ট্য হচ্ছে এর গায়ে চিনির দানা লেগে থাকে। কারণ ভাজা মিষ্টিকে চিনির সিরায় ডুবিয়ে তুলে শুকনো চিনির উপরে গড়িয়ে নেওয়া হয়।